《秋怀 其四》
明代·黄圣期

神京壮丽象昭回，阊阖门从碧汉开。南海晴光连禁苑，西山翠汉敞楼台。

万方贡使天边入，三殿材官日下来。欲向帝城一纪胜，抽毫终愧掞天才。

作者简介：黄圣期，初名希睿，字逢一，号济石。顺德人。维贵子。明神宗万历三十八年（一六一〇）进士。授户部主事。寻移疾归，卒年甫三十六。有《春晖堂稿》。清温汝能《粤东诗海》卷四四有传。